o
Rõhumised, katsumused ja väljakutsed 1/3
Pikema jututa lähme sinna, kuhu viimati jäime.
Nüüd pole aega korrata, kuid soovi korral tehke seda ise.
Jäime Matteuse 24:34-35 juurde ja jätkame sealt.
Rääkides tagasitulekust aus ja võimus, Jeesus ütles:
Matteuse 24:36
"Aga sellest päevast ja tunnist ei tea ükski, ei inglidki taevas ega ka
Poeg, muud kui Isa üksi."Teine tõl- ge lisab, et "isegi mitte Poeg".
Tõestuseks on Markuse 13:32, kus Jeesus ütleb:"Aga sellest
päevast või tunnist ei tea ükski, ei inglidki
taevas ega Poeg, muud kui Isa üksi."
See on imeline! Seda saladust teab
vaid üks isik kogu universumis, Jumal, Isa.
See on Jumala saladus.
Mitte keegi muu ei tea päeva ega hetke.
Kohe seletan. Võime teada aegu ja ajajärke,
kuid päev ja tund on Jumala saladus.
Õpetajad, prohvetid, ja jutlustajad on väga üleolevad väites,
et teavad seda, mida teab vaid Jumal, Isa.
Minu arvates on see ülbus. Ülbus on vihatavamaid patte Jumala silmes.
Imestan ka seda, kuidas nii paljud, Piiblit uskuvad kristlased,
annavad ennast eksitada selliste ennustustega.
Põhjus on prohvetlike pühakirjade mittepiisavas tundmises.
Nüüd läheme edasi Matteuse 24:37-39.
"Sest nõnda nagu Noa päevad olid, nõnda saab olema
Inimese Poja tulemine. Sest nõnda nagu inimesed olid noil päevil enne
veeuputust: sõid ja jõid, võtsid naisi ja läksid mehele selle päevani,
mil Noa läks laeva, ega saanud aru,
enne kui tuli veeuputus ja võttis nad puha ära
nõnda on ka Inimese Poja tulemine."
Samast on kirjutatud ka Luukase 17, mis valgustab veelgi,
nii et vaatame Luukase 17:26-30.
"Ja nõnda nagu oli Noa päevil, nõnda on ka Inimese Poja päevil:
nad sõid, jõid, võtsid naisi ja läksid mehele selle päevani,
mil Noa läks laeva, ja tuli veeuputus ning hävitas nad kõik."
Pange tähele, sõna "kõik", kordamist iga lõigu lõpus.
"Samuti ka, nagu oli Loti päevil: nad sõid, jõid, ostsid, müüsid,
istutasid, ehitasid hooneid; aga sel päeval, mil Lott väljus Soodomast,
sadas tuld ja väävlit taevast ning hävitas nad kõik.
Otse nii peab olema sel päeval,
mil Inimese Poeg ilmub!"
Jeesus annab lisa teavet Matteuse 24-ndale.
Et mitte ainult Noa, vaid ka Loti päevadel oli sama olukord.
Piiblis leiame nad 1 Moosese 6: 1-12 ja 1 Moosese 19:4-5,
kuid me ei lähe seda praegu lugema.
Need kirjeldavad nii Noa kui ka Loti olukorda tolles ajas ja kohas.
Kirjeldan nüüd lühidalt Piibli põhjal elu tollel ajal.
Noa aega iseloomustavad neli põhi tunnust.
Esimene: Saatana inglid tulid inimkonna keskele ja
võtsid endale naisi inimeste hulgast.
Saatanlik inimkonda sissepoetumine.
Teine: Inimeste mõttemaailm oli saastunud.
Kõik nende südame kavatsused olid ainult pahad ja jätkuvalt.
Kolmas: Seksuaalne perversus. Kõik liha oli langenud tegema nõmedusi.
Nii Piibel kujutab, milliseks seksuaalsuhted olid moodustunud-
ebanormaalseks ja perverseks. Neljas: Maa oli vägivalda täis.
Ehk peaksime seisatama ja mõtlema nende nelja põhitunnuse peale.
Saatanlik inimkonda sulamine, allakäinud mõttemaailm.
Meie aja pea vahend, millega saatan on rikkunud meie mõttemaailma, on
televisioon.
Ma ei ole televisiooni vastu, kuid ütlen, et see on peamine vahend,
millega ta on miljardite inimeste mõttemaailma saastanud.
Ja enamus sellest on tulnud USA-st.
See on fakt, mille eest meie, ameeriklased, peame vastutama.
Meie riik on söötnud lugematuid tunde saasta ja kõlvatust,
mis on levinud peaaegu igale poole maailmas.
Seksuaalne perversus. Tänapäeval on see tavaline.
Tajusin 30 aastat tagasi, et koguduses esineb seda.
Sellega tegelesid kristlikud koguduse liikmed.
Kasutati ära noori poisse ja tüdrukuid.
Sellest aga ei rääkitud noil päevil.
Minule see oli shokk, kui sain teada mis oli toimumas.
Praegusel ajal sellest räägitakse vabalt ja laialt.
Kõik teavad, et seda juhtub mitte ainult uskmatute hulgas,
vaid ka koguduses.
On palju uskmatuid, kes uhkustavad sellega.
Telekas on saateid, milledes nauditakse rõvedate
üksikasjade paljastamist. Täpselt nagu Noa päevadel.
Ja maa oli vägivalda täis. Üks asi, mis on ühine Noa ja
meie päevadega, on võimustvõttev vägivald.
Ma olen piisavalt vana mäletama aega, mil naised said turvaliselt
kulgeda Britannia ja USA linnades isegi õhtusel ajal.
Nüüd pole isegi päevaajal ohutu.
Oleme aktsepteerinud selle kui fakti, kuid see on midagi uut.
Varem nii pole olnud.
Kasvasin Britannias maailmasõdade vahelises ajas, vägivald puudus.
Kui varas krabas leedi käekoti, oli see esilehekülje jutt.
Täna ei suvatseks keegi isegi kommenteerida vastavat.
Oleme selle vastu, kuid peame lep- pima, et maailm on vägivalda täis.
Lennukites polnud varem kontrolli.
Kas usute, selline aeg isegi oli? Tänapäeval pole see võimalik.
Olete kuulnud mehest, kes muretses,
et lennukis on pomm?
Statistiliselt, ainult ühel reisijal miljonist pruugib olla pomm.
Kuid tõenäosus, et kahel on pomm,
on üks miljardist.
Nii ta siis kandis alati ise pommi kaasas.
Arvan, et see pole õige lahendus.
Aga Loti päevadel? Lott elas Soodomas,
millest tuleb ka erilise seksuaalse perversuse nimetus,
mida tänapäeval kirjeldatakse vale sõnaga "gay".
Vabandust, kuid ilus sõna "gay" (rõõmus), on vääristatud.
Mina ei kasuta sõna "gay",
vaid homoseksuaalsus või sodoomia.
Soodoma oli nilbe ja pealetükkiva homotsemise koht.
Nad mitte ainult ei teinud seda, vaid pressisid seda peale jõuga.
Kui Lott kutsus kaks inglit linna,
kõik muud mehed, noored ja vanad,
tulid nõudma seksi külalistelt.
Kõik mehed, nii noored kui vanad.
Terve linn oli pederastide poolt rikutud.
Mõned Jumala kohtumõistmised olid eeskujuks.
Soodoma ja Gomorra hävitamine näiteks.
Nii nagu Ananiase ja Safiira puhul, kes ütlesid,
et andsid, mis nad lubasid Jumala tööks anda.
Nad surid seal samas. Soodoma ja Gomorra inimesed hävitati.
Jumal ei karista niimoodi igat homotsejat.
Karistused olid eeskujuks, millega Jumal seletab
kuidas tema suhtub sellistesse asjadesse.
Kui Jumal karistaks kõiki, kes on Jumalale lubatu suhtes
silmakirjalikud, oleks kogudused palju väiksemad rahvaarvult.
Jumal tegi meile selgeks oma suhtumise silmakirjalikkusesse.
Nii Noa kui ka Loti puhul, Jeesus räägib
ühest teisest tolle aja iseloomu- joonest. Luukas 17.
Noa päevadest ütleb ta 27-ndas:
"nad sõid, jõid, võtsid naisi ja läksid mehele..."
Ja 28: "Samuti ka, nagu oli Loti päevil: nad sõid, jõid,
ostsid, müüsid, istutasid, ehitasid hooneid..."
Jeesus mainib kaheksat tegu:
söömine, joomine, abiellumine ja abiellu andmine,
ostmine ja müümine, ehitamine ja istutamine.
Kas nendes tegevustes on mingit pattu iseeneses?
Vastus on ei. Mida siis?
Probleem oli selles, nad olid nii hõivatud oma tegemistes,
et ei leidnud mahti mõista, millises ajas nad elasid.
Ühesõnaga: materialism.
Nad olid nii läbi imbunud materialismist,
et neil kadus igasugune vaimsuse ja igaviku taju
ning valvelolek puudus.
Viies tunnus on siis materialism.
Kui palju seda on tänapäeval meie lääne ühiskonnas?
See on seda täis.
Uskuge mind, materialismist pole säästetud isegi kogudused.
On paljusid, ennast kristlaseks pidavaid, kes südamelt
on sama materialistlikud kui muudki maailma inimesed.
Võib-olla seda ei näe nii selgelt neist, ega nende elutavadest,
kuid nad on läbi imbunud materialismist.
Jeesus hoiatas meid, et kui meid imetakse materialismi,
pole me valmis kui Ta tuleb.
Oleme samas jamas kui inimesed Noa ja Loti päevade ajal.
Noa ajal oli ka midagi head:
"...Noa kõndis ühes Jumalaga..." Inimeste hulgas oli üks mees,
kellel oli lähedane ja isiklik suhe Jumalaga.
Jumal sai rääkida temaga ja seletada missugune olukord oli, ja
et Ta oli otsustanud oma karistuse täide viia.
Loen Heebrealastele 11 ühe koha, mis räägib Noast.
Ta on eeskujuks meile, tänapäeva usklikele siin maailmas.
Noa oma perega olid ainukesed eluga pääsenud.
Mina arvan, et vaid need,kes elavad nagu Noa ja ta perekond,
suudavad tänagi päeval ellu jääda.
Heeb. 11:7:"Usu kaudu sai Noa ilmutuse sellest, mida veel ei
olnud näha, ja ehitas pühas kartuses laeva oma perekonna
päästmiseks; ja selle kaudu ta mõistis hukka maailma ning
sai selle õiguse pärijaks, mis tuleb usust."
Ainult üks mees oli Jumalale meele- pärane tolles õelas generatsioonis.
Ta suhtles iga päev Jumalaga. Jumal rääkis temaga,
näitas talle mis maailma ootab, ning ka ainukese võimaluse,
kuidas tema ja ta pere pääsevad.
Kordan hästi lühidalt, mis toimus Noa ja Loti päevadel.
Esiteks: saatana sissepugemine, teiseks: rikutud mõttemaailm,
kolmandaks: seksuaalne perversus, neljandaks: vägivald,
viiendaks: räige, agressiivne homoseksuaalsus,
kuuendaks: materialism,
seitsmendaks: hea asi - üks mees, kes oli Jumalale meelepärane.
Tagasi Matteuse 24-ndasse.
Mt. 24:40-s on jälle sõna "siis", kümnes kord selles paragrahvis.
"Siis on kaks põllul: üks võetakse vastu ja teine jäetakse maha.
Kaks naist on jahvatamas veskil: üks võetakse vastu ja teine jääb."
Teises kohas Luukases öeldakse, et kaks on samas voodis:
üks võetakse vastu, teine jäetakse maha.
See on äkiline, dramaatiline ja igavene lahutus,
kus üksteisele lähedased inimesed lahutatakse üksteisest
juba ühisest voodist,
veskil jahvatamisest, põllutööst.
Ülestõmbamises üks võetakse vastu, teine jäetakse maha.
Kumb sina oled? Vastuvõetud või mahajäetud?
On väga tähtis, et teed oma otsuse.
Jätkame salmidega 43-44:
"Aga seda teadke, et kui peremees teaks, mil öövahi-ajal varas tuleb,
küll ta siis valvaks ega laseks oma majasse sisse murda."
Kui isand oleks teadnud, oleks ta olnud ärkvel ja valvel.
Jeesus ütleb: "Sellepärast olge teiegi valmis, sest
Inimese Poeg tuleb tunnil, mil te ei arva!" See on tähtis.
Kui arvad, et tead, sa ei tea.
Kui ootad Teda ainult teatud ajal, siis pole see Tema tulemise aeg.
Rõhutan seda, sest mind on kurvastanud väga palju see,
et miljonid kristlased on meelitatud uskuma, et Jeesus
tuleb ettekuulutatud päeval või hetkel.
See on täielikult Jeesuse sõnade vastu.
Jeesuse jüngrina poleks sa tohti- nud uskuda, kui sa uskusid.
Rohkem ära usu, Jumal on meid säästnud ja mitte hukka mõistnud.
Sa pead olema valvel.
Mitte, et oleksime magamata, vaid et peab
olema valvas, tundlik selle suhtes, mida Pühal Vaimul on sulle öelda,
et ta võib sind äratada unest igal ajal, päeval või öösel.
"Valvas", on sõna, mida siinkohal kasutaksin.
Markuse 13 rõhutab seda nii kõvas- ti, et on peaaegu lugemist väärt.
Paragrahvi kolm viimast salmi, salmid 35, 36 ja 37.
"nõnda valvake; sest te ei tea, millal kojaisand tuleb, kas õhtul
või kesköö ajal, või kukelaulu ajal või vara hommikul, et ta
ei tuleks äkitselt ja ei leiaks teid magavat.
Aga mida ma ütlen teile,
ütlen kõigile: Valvake!" Püsi ärkvel. Ole valvas.
Ära lange materialismi, pattu, ega saatana pettuste unne.
Nüüd oleme jõudnud mu kõne otsustavasse punkti,
peale Jeesuse antud juhendite õppimist.
Järgnevalt käsitleme nelja erinevat inimrühma,
kes kõik on Jeesuse tulekuga mõjutatud.
Vaatame igat rühma järjekorras.
Esimene rühm esineb Mt. 24:45-51.
Neis salmides räägitakse neist, kelled Jumal on seadnud oma
majapidamise juhatajateks hoolit- sema Tema rahva eest ja
jälgima eriliselt, et kõik saavad toitu õigeaegselt.
Millist inimest silmas peetakse? Vastus on 1 Peetruse 5-ndas.
1 Peetruse 5:1-4:
"Kogudusevanemaid teie seas ma nüüd manitsen kui kaasvanem
ja Kristuse kannatuste tunnistaja,
kes ka olen tulevase au osaline, mis peab ilmuma:
Hoidke teile hoida antud Jumala karja mitte sundusest,
vaid vabast tahtest Jumala meele järele,mitte alatuma kasu tõttu,
innust, mitte isandaina valitsedes kogudusi kui
vaid, kui liisuosi, vaid olles karjale eeskujuks;
siis te saate, kui Ülemkarjane ilmub, närtsimatu aupärja!
Räägime inimestest, kelled Issand asetab oma karja ülevaatajateks.
Ülevaatajad, pastorid, karjased, vanemad, apostlid.
Peetrus oli ju apostel, kõik viis teenimisametit, on Jeesus asetanud
karja sisse ning ka selle üle.
Ülevaatajad ei ole ainult karja üle,
vaid ka karja sees.
Teises salmis Peetrus ütleb: "Hoidke teile hoida antud Jumala karja..."
Ei ole tegemist kõrgema klassi ini- mestega, kes elavad eri tasemel kui
muu Jumala rahvas, vaid tegemist on inimestega, kes elavad
Jumala rahva seas, kuid siiski neil on eriline vastutus teiste eest.
Peetrus hoiatab kaasvanemaid, sest kui apostel asetub elama linna,
on tal koguduse vanema staatus.
Olge hoolsad oma ülesannet täites, sest peate lõpuks ise aru andma.
Tagasi Matteuse 24-ndasse paragrahvi, salmi 45.
"Kes on nüüd ustav ja mõistlik sulane, kelle ta isand on pannud
oma pere üle neile rooga andma õigel ajal?" Õigem tõlge oleks
"määranud oma pereliikmetest üle oma majapidamise".
"...neile rooga andma õigel ajal."
Pane tähele, et olla ustav on tähtsam kui olla edukas.
Olen olnud misjonär kahes erinevas kohas eri aegadel ja
mõlemates kohtades oli enne mind olnud misjonäre.
Nad töötasid ustavalt ja ohverdasid oma elu,
kuid nägid vaid vähe oma töö vilja.
Ütlesin endale, Jumal hoidku mind mõtlemast, et mina olen
edukam kui nemad.
Poleks neid olnud enne mind seal, poleks tee minu jaoks olnud valmis.
Jumal ei oota edukust nii nagu maailm seda mõistab,
vaid Ta tahab ustavust.
Kes on ustav, mitte edukas, teener?
Ma ei ütle,et kristlane pole edukas,
kuid seda edukust ei mõõdeta maailma standardite järgi.
Edukus on ustavalt Issanda antud ülesande täitmine.
Siinkohal peab hoolitsema, et Jumala rahvas saab toitu õigel ajal.
Se on pastoraalne kohus, karjase kohus.
Aastate jooksul olen jälginud kui- das tõeline karjane teab täpselt
mida tema kari vajab. See võib olla midagi hoopis teist, kui mida
mingi teine kari samaaegselt vajab.
Aga kui ma lähen mingisse kogudusse
kõnet pidama, küsin alati pastoritelt,
mida teie arvates inimesed eriti vajavad?
Karjase vastutusse kuulub teada, kus tema rahvas viibib
ja mida inimesed tõeliselt vaja- vad. See nõuab tundlikust.
Jeesus seletab ka missugune on sellise teenimise auhind.
"Tõesti ma ütlen teile, et ta paneb tema üle kogu oma vara!"
Ustavus selles elus viib edutamisele järgmises elus.
See on rõõmus mõte.
See viis, mil me oma kohustusi täidame siin maailmas,
määrab meie tegevuse igavikus.Usta- vust ei suuda asendada mitte miski.
Seejärel näeme sõna "aga", pildi vastand pool.
"Aga kui see halb sulane mõtleb oma südames: Mu isand viibib tulles!
Ja hakkab lööma oma kaassulaseid, joomaritega sööma ja jooma..."
See on ainuke võimalus. Kui vaatate pilti Kristuse kohtust,
mida kirjeldatakse Roomlastele 14. ja 2 Kor.5.,
siis märkate, et on vaid kaks rühma, head ja halvad.
Vahepealset pole. Oleme ise kirikus loonud kolmanda rühma:
"Ma pole hea, aga halb ka mitte".
Jumala vaatevinklist sellist rühma ei ole olemas.
Kui sa pole hea, oled halb.
Paljud inimesed kirikus tänapäeval on nn. "aial istujad".
Nad istuvad aial ega ole andunud usklikud,
kuid ei taha olla ka uskmatud.
Kommenteerin siinkohas, et kui Püha Vaim tuleb kogudusse,
esimese asjana, mida ta teeb, on aia voolu alla panek.
Sellepärast mõned inimesed ei võta Püha Vaimu rõõmuga vastu,
vaid tahavad lihtsalt mugavalt aial kükitada.
Milline on õel sulane?
Ta ütleb: "Issand ei tule veel niipea."
Teisiti öeldes, ta on kaotanud nägemuse, et Issand tuleb pea.
See on tema põhiprobleem.
Kogudustes, kus ei õpetada Jeesuse tagasituleku reaalsust,
ei saavutata kunagi Uue Testamendi taolise pühaduse standarde.
Jeesuse tagasitulek on eluvajalik tõde,
mis sünnitab pühitsust Jumala rahva keskel.
Halb teener ütleb: "Mu isand viibib tulles, pole temaga
ammu ühendust saanud, võin võtta hoolimatult."
Ta hakkab lööma kaassulaseid, domineerima.
Pastorina on nii väga kerge hakata teisi kamandama ja valitsema.
See on kurjus.
Arvan, isiklikult, et Jumal ei võia kunagi sellist tegevust, millega
inimene tahab teisi kontrollida.
Tõlge Janek Päike